จับตา TIGER ราคาดีดบวกหลังร่วงยาว 6 วันติด รับข่าวดีคว้างานก่อสร้างโรงแรมในภูเก็ต 160 ลบ.
จับตา TIGER ราคาดีดบวกหลังร่วงยาว 6 วันติด รับข่าวดีคว้างานก่อสร้างโรงแรมในภูเก็ต 160 ลบ.
6 พ.ย. 2561

บริษัท ไทย อิงเกอร์ โฮลดิ้ง จำกัด (มหาชน) หรือ TIGER เปิดเผยว่า บริษัท ไทย อิงเกอร์ จำกัด (TEC) ซึ่งเป็นบริษัทแกนของบริษัท ได้รับงานก่อสร้างใหม่จำนวน 1 โครงการ ภายใต้ชื่อโครงการ V-Villas, Phuket มูลค่าโครงการ 160.31 ล้านบาท (ไม่รวมภาษีมูลค่าเพิ่ม) จากบริษัท วิชญะ ภูเก็ต จำกัด
โดยเป็นงานโครงการรับเหมาก่อสร้างงานโครงสร้าง งานสถาปัตยกรรม และงานภายนอกอาคาร โรงแรมวี วิลล่า อ่าวยนต์ จังหวัดภูเก็ต มีระยะเวลาดำเนินงาน 18 เดือนหลังเริ่มงานก่อสร้าง ซึ่งทางเจ้าของโครงการตกลงให้ TEC เริ่มงานก่อสร้างวันที่ 1 พ.ย.61
ทั้งนี้ เป็นที่น่าจับตาว่า ปัจจัยดังกล่าวจะส่งผลดีกับราคาหุ้นของ TIGER ให้สามารถปรับตัวขึ้นมายืนเหนือราคา IPO ที่ระดับ 3.65 บาท หลังในช่วงก่อนหน้านี้ปรับตัวลดลงติดต่อกัน 6 วัน จนมาปิดที่ระดับ 3.58 บาท วานนี้ (5 พ.ย.61)